Lüscherz

Lüscherz (malnova franclingva nomo Locras) estis ĝis la 31-a de decembro 2009 komunumo de la distrikto Erlach kaj ekde la 1-a de januaro 2010 komunumo de la administra distrikto Seeland en Kantono Berno, Svislando. Ĝi havis 531 loĝantojn je la 31-a de decembro 2010.

 Geografio 
Lüscherz situas en la Berna Lagolando, ĉe la suda bordo de la Lago de Bielo, proksimume 20 kilometrojn sudokcidente de la urbo Bielo. En nordokcidento al komunumo etendiĝas ĝis al la alfluejo de la Hagneck-Kanalo al la Lago de Bielo. La komunumo konsistas el la vilaĝo Lüscherz kaj la vilaĝeto Gurzelen.Fonto: Reta mapo 1:20000 de Swisstopo

La teritorio de la komunumo etendiĝas sur areo de 5,46 km², de kiuj 45,8% estas kovritaj de arbaro, 44,3% servas por agrikulturo kaj 7,7% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Lüscherz limas en nordo al la Lago de Bielo, en oriento al Hagneck, en sudoriento al Siselen, en sudsudoriento al Finsterhennen, en sudo al Brüttelen, , en sudokcidento en unu punkto al Ins, kaj en okcidento al Vinelz.

 Trafiko 
En oriento tra la komunuma teritorio pasas la kantona ĉefvojo n-ro 237.1 de Bielo al Ins laŭlonge de la lago kondukas la vojo 237.2 al Erlach. Per la tramlinio de Nidau al Ins kaj la poŝtaŭtolinio de Lüscherz al Erlach la komunumo estas konektita al la publika transportreto.

 Historio 
La unua dokumenta mencio de Lüscherz datiĝas el la jaro 1271 kiel Luschiers. Apud la lago estis trovitaj ampleksaj setlejoj el la neolitiko. Pro la tipaj ceramikaĵoj Lüscherz fariĝis nomdona por la Lüscherz-kulturo. Dum mezepoko Erlach estis parto de la Senjorujo Erlach. En la jaro 1474 la jurisdikcio transiris al Berno, kaj la komunumo estis integrita al la Voktejo Erlach.Fonto: Anne-Marie Dubler kaj Felix Müller: Erlach en Historia Leksikono de Svislando

 Notoj kaj referencoj 


 Vidu ankaŭ 
 Lüscherz (stacidomo)

 Eksteraj ligiloj 

 Oficiala retejo de la komunumo Lüscherz